सचिन तेंदुलकर को मिलेगा भारत रत्न?  
अब से कुछ देर में यह तय हो जाएगा कि सचिन को भारत रत्न मिलेगा या नहीं… अगर एनडीटीवी सूत्रों की मानें तो सचिन को भारत रत्न मिलना तय है…
भारत रत्न दिए जाने के पैनल में सचिन का नाम सबसे पहले नंबर पर है। अब से कुछ देर में यह तय हो जाएगा कि सचिन को भारत रत्न मिलेगा या नहीं… अगर एनडीटीवी इंडिया के सूत्रों की मानें तो सचिन को भारत रत्न मिलना तय है। हालांकि सचिन का नाम पिछले कुछ साल से भारत रत्न के लिए आता रहा है। इस बार पुख्ता लग रहा है कि क्योंकि सचिन ने पिछले साल टेस्ट क्रिकेट में अपना 50वां शतक और वनडे में एकमात्र दोहरा शतक जमाया।   सचिन को पिछले साल मार्च मे महाराष्ट्र सरकार ने भारत रत्न देने की मांग केंद्र से की थी। इसके अलावा भारत की कई मशहूर हस्तियां भी सचिन को भारत रत्न देने की मांग करती रही हैं।   अगर सचिन का नाम भारत रत्न के लिए घोषित किया जाता है, तो वह पहले खिलाड़ी होंगे, जिन्हें यह सर्वोच्च नागरिक सम्मान मिलेगा। यही नहीं, सचिन सबसे कम उम्र की शख्सियत होंगे, जिन्हें देश का यह सर्वोच्च नागरिक सम्मान प्रदान किया जाएगा।